**Asesiad Athro mewn Gwyddoniaeth Cynradd   
(TAPS) Cymru**

**Cynllun ar gyfer Asesiad â Ffocws**

|  |  |  |  |
| --- | --- | --- | --- |
| **Pwnc Gwyddoniaeth a Thechnoleg:**  Sain neu ddeunyddiau | Blwyddyn 1/2  5-7 oed | | **Teitl:** Pylu sain |
| Logo for reviewing strand of Working Scientifically**Ffocws ar fod yn chwilfrydig**  Gallaf adnabod patrymau o’m harsylwadau a’m hymchwiliadau a gallaf gyfleu fy nghanfyddiadau. | | **Cyd-destun y cysyniad**  Gallaf archwilio a chyfathrebu priodweddau sylfaenol sain. | |
| **Ffocws yr asesiad**   * Ydy’r plant yn gallu disgrifio’r gwahaniaethau rhwng y deunyddiau o ran pylu sain? * Ydy’r plant yn gallu cyfleu eu canfyddiadau? | | | |
| **Gweithgaredd** *Heddiw byddwn yn dechnolegwyr sain.*  Sefydlwch senario problem i’r plant, e.e. ni all athro neu gymeriad fynd i gysgu oherwydd cloc larwm yn tician, mae’r crocodeil o Peter Pan eisiau stopio ticio ac ati.  Darparwch amrywiaeth o ddeunyddiau i blant eu harchwilio. Pa un allai bylu’r sain yn fwyaf effeithiol? Trafodwch sut i brofi hyn a sut i wneud cymariaethau teg, e.e. 1 haen o ddeunydd dros gloc sy’n tician neu sain ailadroddus ar iPad/llechen, e.e. <https://youtu.be/P1h64DaiNiY>  Ceisiwch / cytunwch ar sut i ‘fesur’ y sain, e.e. rhannwch nhw’n ‘pylu’r sain yn effeithiol / pylu ychydig o’r sain’ ac ati, rhowch sgôr allan o 5 am ba mor dda maen nhw’n pylu'r sain, neu gyfrwch nifer y camau (y tu allan) tan nad ydych yn gallu clywed y sain mwyach.  Yn dibynnu ar oedran y plant a nifer yr oedolion, [Teacher box 7 - time to reflect.](https://taps.pstt.org.uk/responsive-teaching/) cefnogwch y dosbarth / grwpiau i gynnal yr ymchwiliad ac yna i ddod yn ôl at ei gilydd i drafod eu canfyddiadau. Gallech gofnodi’r canlyniadau drwy drefnu'r deunyddiau a’u labelu â nodiadau *post-it* neu mewn llyfr llawr.  **Addasu’r gweithgaredd**  **Cymorth:** Darparwch fwrdd cofnodi a/neu nifer fach o ddeunyddiau.  Teddy, clock and fabric to test**Tasg ymestynnol:** Archwilio haenau o ddeunydd, e.e. faint o haenau fydd yn rhwystro’r sain?  **Syniadau eraill:** Defnyddiwch gofnodydd data neu ap sain i fesur y sain (mewn man tawel).  Gwnewch fyffiau clust sy’n rhwystro sain ar gyfer y cymeriad sy’n ceisio cysgu.  **Cwestiynau i gefnogi’r drafodaeth**   * Pa ddeunydd ydych chi’n meddwl fydd yn rhwystro’r sain fwyaf? Lleiaf? Pam? * Beth wnaethoch chi i brofi’r deunydd? * Beth wnaethoch chi ganfod? * Oedd eraill yn gweld yr un peth? * Pa ffordd o fesur y sain oedd wedi gweithio orau yn eich barn chi? | | | |
| **Dangosyddion Asesu**  **Heb fodloni:** Mae’r disgybl yn aneglur ynghylch y canfyddiadau. Efallai y bydd y disgybl yn ei chael hi’n anodd rhoi deunyddiau yn eu trefn o’r gorau i’r gwaethaf wrth bylu sain.  **Wedi bodloni:** Mae’r disgybl yn gallu trefnu’r deunyddiau sydd wedi cael eu profi a thrafod ei ganfyddiadau. Mae’r disgybl yn gallu dechrau disgrifio patrymau, e.e. mae deunyddiau trwchus yn well ar gyfer pylu sain, mae deunyddiau gyda thyllau yn gadael y sain drwodd.  **Ffyrdd posibl o fynd ymhellach:** Mae’r disgybl yn gallu ystyried cymwysiadau bywyd go iawn neu gysylltiadau â phrofiad blaenorol. Efallai y bydd y disgybl yn cydnabod natur amhendant y ‘mesurau’ a bod gan bobl wahanol lefelau o glywed. | | | |

[Teacher box 7 - time to reflect. ](https://taps.pstt.org.uk/responsive-teaching/)Blwch athro 7 – amser i fyfyrio.  
Gweler pyramid TAPS am fwy o enghreifftiau.